কৃষ্ণনগরে সভামঞ্চ থেকে রাজ্যের শাসকদলকে তুলোধোনা শুভেন্দু অধিকারীর

কৃষ্ণনগর: কৃষ্ণনগরে (Krishnagar) রাজপথে পদযাত্রা করলেন রাজ্যের বিরোধী দলনেতা শুভেন্দু অধিকারী (Suvendu Adhikari)। সাংসদ মহুয়া মৈত্রর (Mahua Maitra) কুরুচিকর মন্তব্যের প্রতিবাদেই এই কর্মসূচি বলে জানান তিনি।

শুভেন্দু অধিকারীর দাবি, “তপশিলি, মতুয়া এবং আচার মালার প্রতিবাদে আমরা আজ রাস্তায় নেমেছি। ভারতীয় সংস্কৃতির সনাতন ঐতিহ্যের একমাত্র রক্ষক ভারতীয় জনতা পার্টি, এটা আমরা প্রমাণ করেছি।”

আরও পড়ুন: চোলাই মদের কারবারে পুলিশি অভিযান, পুজোর আগে স্বস্তিতে এলাকাবাসী

তিনি আরও বলেন, ভারতীয় মুসলমানদের কোনও উদ্বেগের কারণ নেই, তবে বাংলাদেশি মুসলমানরা ভারতে থাকতে পারবে না। পাশাপাশি যাদবপুর ছাত্র মৃত্যুর প্রসঙ্গ টেনে তিনি অভিযোগ করেন, “মমতা বন্দ্যোপাধ্যায় যতদিন থাকবেন, ততদিন যাদবপুরে পড়তে এসে ছাত্র খুন হতেই থাকবে।” এছাড়াও তিনি উল্লেখ করেন, রানাঘাটের স্বপ্নদ্বীপ হত্যাকাণ্ডের বিচার আজও পায়নি মৃতের পরিবার।